Diari Oficial de la Generalitat Valenciana


Sumari del DOGV 7025, del 16-05-2013 (2013/4699)

Notificació del inici de l'expedient de revisió de la classificació empresarial i de tràmit d'audiència. Expedient número U-8888-4006-8.
----------------------------------------------------------------------------------------------------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4699


Organisme emissor
:   Conselleria d'Hisenda i Administració Pública

Tipus de document
:   Anunci

Notificació del inici de l'expedient de revisió de la classificació empresarial i de tràmit d'audiència. Expedient número X-2137-8853-9. [2013/4699]  
S'ha intentat la notificació expressa a l'interessat en els termes i procediments previstos en l'article 59 de la Llei 30/1992, de 26 de novembre, reguladora del Procediment Administratiu Comú, i com que no s'ha pogut practicar, en virtut del que establix l'article 59.5 de l'esmentada Llei 30/1992, de 26 de novembre, Reguladora del Procediment Administratiu Comú, per mitjà d'este anunci se li notifica l'inici d'ofici de l'expedient de revisió de les classificacions atorgades per l'Acord d'11 de novembre de 2011, per no haver acreditat el manteniment de la solvència econòmica d'acord amb el que establix l'article 70.2 del Text Refós de la Llei de Contractes del Sector Públic.  
  
  
Interessat:  
Expedient núm.: H-7891-0681-8.  
Empresa: Gestión Urbana de Estructuras y Obras, SL.  
NIF/CIF: A70052722  
Domicili: Ctra. Massia del Jutge, 12, edif. 2, 2.º  
Població y CP: Torrent 46463.  
Ref.: SUB/SCC/as/mmjf.  
Assumpte: inici d'expedient de revisió de la classificació i tràmit d'audiència  
  
L'empresa Gestión Urbana de Estructuras y Obras, SL, està classificada com a empresa contractista d'obres per acord de la Comissió de Classificació i Registres d'11 de novembre de 2011.  
L'article 70.2 del Text Refós de la Llei de Contractes del Sector Públic, establix que, per a la conservació de la classificació, les empreses classificades hauran de justificar anualment el manteniment de la solvència econòmica i financera, i hauran d'aportar la documentació corresponent actualitzada en els termes establits reglamentàriament.  
  
De conformitat amb el que preveu l'article 5.3 del Reial Decret 817/2009, pel qual es desplega parcialment la Llei de Contractes del Sector Públic, amb data 3 de desembre de 2012, es va formular requeriment a l'empresa a fi que, en el termini dels 10 dies hàbils següents a la seua recepció, presentara la declaració responsable justificativa del manteniment de la seua solvència econòmica i financera, acompanyada dels comptes anuals corresponents a l'últim exercici comptable i del justificant de la seua presentació en el Registre Mercantil o oficial que corresponga a l'empresa, amb l'advertiment que si no ho fera així s'iniciaria expedient de revisió de la classificació de l'empresa.  
Practicada la notificació del requeriment anterior amb data 18 de desembre de 2012, segons consta acreditat en l'expedient, i transcorregut el termini establit per a presentar l'esmentada documentació sense que esta presentació s'haja efectuat, és procedent iniciar expedient de revisió de la classificació atorgada a l'empresa, d'acord amb el que preveu l'article 4 del Reial Decret 817/2009 abans citat, i en virtut d'això esta secretaria ha adoptat el següent acord:  
Primer. Iniciar d'ofici l'expedient de revisió de les classificacions atorgades a l'empresa per l'Acord d'11 de novembre de 2011, de la Comissió de Classificació i Registres de la Junta Superior de Contractació Administrativa de la Generalitat, pels motius expressats en el present acord.  
Segon. Donar audiència a l'empresa i a qualssevol persones interessades en el procediment, per un termini de quinze dies hàbils comptador des de l'endemà de la notificació del present acord, a fi que puguen formular les al·legacions o presentar els documents que estimen pertinents per a la defensa dels seus drets.»  
I perquè servisca de notificació a l'interessat s'expedix el present edicte.  
  
València, 25 d'abril de 2013.- La subsecretària: Carmela Cots Soler.